અમિતભાઈએ તાજેતરમાં આવેલ ઉત્તર પ્રદેશ નગર નિગમના પરિણામ ઉપર છણાવટ કરી કોંગ્રેસ ઉપર પ્રહાર કરતાં જણાવ્યું હતું કે, હાલમાં જ થયેલ ઉત્તર પ્રદેશ મહાનગરપાલિકાઓની ચૂંટણીમાં કોંગ્રેનો ઘર આંગણે જ કારમો પરાજય થયો છે. અને ભાજપાને પૂર્ણ જનમત મળ્યો છે, તેવા અમેઠીમાં બે જ મહિના પહેલાં કલેકટર ઓફીસનું ઉદ્ઘાટન મારા હાથે કરવામાં આવ્યું. જ્યાં કોંગ્રેસ છેલ્લા ૭૦ વર્ષથી શાસન કરી રહી છે. ગુજરાતમાં સર્વ સ્પર્શી અને સર્વ વ્યાપી વિકાસ થયો છે, જે સૌ કોઈને દેખાઈ રહ્યો છે. પરંતુ રાહુલ ગાંધીને દેખાતો નથી, કારણ કે, તેમની આંખો પર ઈટાલીયન ચશ્મા છે. વંશવદ અને વારસદારોથી ચાલતી કોંગ્રેસના ચરિત્રમાં વિકાસ છે જ નહીં. તેમના ચરિત્રમાં કેવળ ભ્રષ્ટશચાર છે.